جامعہ ملیہ اسلامیہ کا طلبہ پر پولیس کی کاروائی کے خلاف عدالت سے رجوع کرنے کا فیصلہ

ہندوستان کے معروف تعلیمی مرکز جامعہ ملیہ اسلامیہ نے طلبہ پر پولیس کی کاروائی کے خلاف عدلیہ سے رجوع کرنے کا فیصلہ کیا ہے

خبر کا کوڈ: ۴۴۱۹۲۶

تاریخ: ۱۳ فروردين ۲۰۲۰ - ۲۰:۵۹

رسا نیوز ایجنسی کی یو این آئی سے رپورٹ کے مطابق، جامعہ ملیہ اسلامیہ کی وائس چانسلر (وی سی) پروفیسر نجمہ اختر نے پیر کو کہا ہے کہ جامعہ نے طلبہ پر ہوئی وحشیانہ پولیس کاروائی کے خلاف معاملہ درج کروانے کے لیے عدالت کا دروازہ کھٹکھٹانے کا فیصلہ کیا ہے ۔

وائس چانسلر نجمہ اختر نے ان کا گھیراؤ کرنے والے طلبہ سے خطاب کرتے ہوئے کہا کہ پندرہ دسمبر کا واقعہ وحشیانہ تھا اور پولیس کے خلاف ایف آئی آر درج کروانے کا عمل کل سے شروع کر دیا جائے گا۔

انہوں نے کہا کہ پولیس انتظامیہ کے بغیر اجازت کے کیمپس میں داخل ہوئی اور یہاں کے بے گناہ طلبہ کو بے رحمی کے ساتھ زدوکوب کیا۔

نجمہ اختر نے کہا کہ و وہ پہلے دن سے ہی اس واقعہ کی مذمت کر رہی ہیں۔

جامعہ ملیہ اسلامیہ کی وائس چانسلر نے کہا کہ طلبہ کے حق میں پولیس کے خلاف قانونی لڑائی لڑی جائے گی۔/۹۸۸